Weenen Country Cottage | LekkeSlaap
Vanaf R580 R493 per nag (vir 3 persone)
Weenen Country Cottage bied 'n gemaklike, bekostigbare basis om die slagvelde, bos en berg te verken. Die area is gewild vir fietsry tussen die omliggende plase en landelike paaie. Dit is 'n tuinhuisie met slaapplek vir 3 gaste in die historiese Voortrekkerstad Weenen.
Dié kothuis het 'n privaat ingang en is op die oorspronklike koloniale gebou se perseel wat uit 1854 dateer. Die kamer het 'n koningingrootte-bed en die badkamer het 'n stort. 'n Enkelslaapbank is vir die derde gas of 2 kinders beskikbaar.
Die kombuis is toegerus met 'n yskas, tweeplaatstoof, oond, mikrogolf en tee- en koffiemaakgeriewe. Daar is ook 'n etenstafel en 'n sitarea. Die stoep het 'n braai en 'n uitsig oor die plaas. Die tuin is lekker groot en kinders kan daar speel.
Die kothuis is apart van die hoofhuis en het sy eie ingang. Daar is nie 'n TV nie, maar daar is WiFi hier en daar. Weenen is 'n gehuggie en het 'n OK-winkel waar gaste die basiese benodighede kan koop.
Weenen is aan die Boesmansrivieroewer geleë en kry steeds water via die oorspronklike koloniale waterweë. Daar is verskeie historiese geboue, nagmaalhuise, Andries Pretorius Museum, en die tweede oudste skool in KwaZulu-Natal. Daar is vars produkte dwarsdeur die jaar by die plaasskuur, asook 'n melkery vir vars plaas melk - beide stapafstand van die huisie af.
'n Winter in Weenen is pekanneute- en lemoenseisoen, en daar is 'n verskeidenheid van aloes.
Trekpleisters soos die Weenen Wildreservaat met 247 voëlspesies, renosters, kameelperde, bokke en hiënas wat 8km vanaf die kothuis is. 'n Komplimentëre wildrit is beskikbaar vir verblyf van 3 of meer nagte. Dis ook naby die Drakensberge en ander slagvelde. Weenen is die ideale plattelandse gesinswegbreek.